પીડીપી આજે સંપૂર્ણપણે મહેબૂબાના હાથમાં છે. એ સ્થિતિમાં ભાજપ બીજું કાંઈ વિચારી શકે તેમ નથી. જમ્મુ-કાશ્મીર વિધાનસભાની કુલ ૮૭ બેઠકોમાંથી ૨૮ બેઠકો પીડીપીની અને ૨૫ બેઠકો ભાજપની છે. ભાજપને મહેબૂબા સામે મુખ્ય વાંધો એ રહ્યો છે કે મુફતીસાહેબની સરખામણીમાં તેમનું કાશ્મીરના અલગતાવાદીઓ પ્રત્યેનું વલણ નરમ રહ્યું છે. ભાજપના નેતાઓ આજે પણ એવું માને છે કે મહેબૂબા મુફતી મુખ્યપ્રધાન બને તો પણ તેમનામાં પરિપક્વતાનો અભાવ છે. તેમની ઇમેજ તત્કાલ ઉતાવળે નિર્ણય લેનાર વ્યક્તિ તરીકેની છે.